NOBLE วิ่งแรง 7% โบรกฯ คาดผลงานปี 64 สดใส
NOBLE วิ่งแรง 7% โบรกฯ คาดผลงานปี 64 สดใส ล่าสุดอยู่ที่ 23.50 บาท บวก 1.60 บาท หรือ 7.31% มูลค่าซื้อขาย 243.53 ล้านบาท
NOBLE วิ่งแรง 7% โบรกฯ คาดผลงานปี 64 สดใส ล่าสุดอยู่ที่ 23.50 บาท บวก 1.60 บาท หรือ 7.31% มูลค่าซื้อขาย 243.53 ล้านบาท
3 ธ.ค. 2563

ผู้สื่อข่าวรายงานว่า ราคาหุ้น บริษัท โนเบิล ดีเวลลอปเมนท์ จำกัด (มหาชน) หรือ NOBLE ล่าสุด ณ เวลา 10.45 น. อยู่ที่ 23.50 บาท บวก 1.60 บาท หรือ 7.31% สูงสุดที่ 23.80 บาท ต่ำสุดที่ 22.10 บาท ด้วยมูลค่าซื้อขาย 243.53 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น NOBLE จากการเปลี่ยนแปลงผู้ถือหุ้นครั้งใหญ่ในปีก่อน และปรับกลยุทธ์โดยรุกตลาดต่างประเทศมากขึ้นและครอบคลุมทุก Segment ล่าสุด Backlog ณ สิ้นไตรมาส 3/63 สูงถึง 1.5 หมื่นล้านบาท ทยอยรับรู้ถึงปี 2566 ซึ่งถือว่าความเสี่ยงต่ำ
ด้านกำไรปี 2563 คาดลดลง 43% เมื่อเทียบกับปี 2562 ที่มีการปรับโครงสร้างและขาย Non-core Asset จำนวนมาก แต่คาดเติบโตได้ 7% เมื่อเทียบจากปีก่อน ในปี 2564 โดยมี Upside จากการขาย Noble Remix เข้ากองทรัสต์เพื่อการลงทุนในอสังหาริมทรัพย์ (REIT) พร้อมให้ราคาเป้าหมาย 24.30 บาท (หลังแตกพาร์เหลือ 8.10 บาท)